rejauldu/bengali-wikipedia huggingface dataset:
বাংলাদেশ ট্রেড এন্ড ট্যারিফ কমিশন (বিটিটিসি)  একটি জাতীয় বিধিবদ্ধ প্রতিষ্ঠান যা আমদানির উপর শুল্ক স্থাপন, স্থানীয় শিল্পের সুরক্ষা, এবং বাংলাদেশে বিদেশি পণ্যের ডাম্পিং নিয়ন্ত্রণ করে। ঢাকা, বাংলাদেশে অবস্থিত। বাংলাদেশ ট্রেড এন্ড ট্যারিফ কমিশনের চেয়ারম্যান হলেন সচিব ড. মঈনুল খান।   ইতিহাস  বাংলাদেশ ট্যারিফ কমিশন পূর্ব নাম পাকিস্তান ট্যারিফ কমিশন। এটি পূর্ব পাকিস্তান আমলে  আবিষ্কার করা হয়। কমিশনটি ১৯৭৩ সালের ২ জুলাই প্রতিষ্ঠিত হয়েছিল। কমিশন দেশীয় শিল্প সুরক্ষা এবং আমদানি নিয়ন্ত্রণের জন্য দায়বদ্ধ।  কমিশন তার নিজস্ব কমিশনার অনুযায়ী দুর্বল।  ২০০৭  সালে ফেডারেশন অব বাংলাদেশ চেম্বারস অফ কমার্স অ্যান্ড ইন্ডাস্ট্রি প্রতিষ্ঠানটির বিরুদ্ধে অভিযোগ করা হয়েছিল যে ভারতীয় চিনি রফতানিকারীদের ডাম্পিং বন্ধ করতে ব্যর্থ হয়েছে।   কার্যক্রম বাংলাদেশ ট্যারিফ কমিশনের প্রধান কাজ দেশীয় শিল্পের স্বার্থ সংরক্ষণ। সংস্থাটি আন্তর্জাতিক , দ্বি-পাক্ষিক, আঞ্চলিক ও বহুপাক্ষিক বাণিজ্য চুক্তি সম্পর্কে আলোচনা এবং বাস্তবায়নে সরকারকে প্রয়োজনীয় সহায়তা দেয়।  বিশ্ব বাণিজ্য সংস্থা (ডব্লিওটিও)’র শর্তাবলীর আলোকে  কমিশন স্থানীয় শিল্প রক্ষা, উন্নয়ন এবং সম্প্রসারণে কাজ করে। আন্তর্জাতিক পর্যায়ে  বাংলাদেশি পণ্যের শুল্কমুক্ত  প্রবেশাধিকার ও অবাধে মানব সম্পদ প্রবেশাধিকারের লক্ষ্যে কর্মপন্থা প্রণয়নে  সরকারকে  সহায়তা করে।  শিল্প প্রতিষ্ঠান বা সংগঠনের আবেদন অনুযায়ী পণ্যের উৎপাদন খরচ, কাঁচামালের আমদানি ব্যয়, সম্পূর্ণায়িত পণ্যের আমদানি ব্যয়, জনবল, উৎপাদন ক্ষমতা, মূল্য সংযোজন, উৎপাদিত পণ্যের গুনগতমান ইত্যাদি বিশ্লেষণ করে কমিশন সুপারিশ প্রণয়ন করে। তথ্য বিশ্লেষণের কাজে কমিশন কতগুলি অর্থনৈতিক নির্দেশক ব্যবহার করে থাকে।  মনিটরিং সেল বিটিসি বাজার অর্থনীতি, অর্থনৈতিক পরিবেশ, দ্বি-পাক্ষিক ও বহুপাক্ষিক বাণিজ্য ও শুল্ক চুক্তি বিবেচনায় এনে  সুপারিশ প্রদান করে থাকে। প্রয়োজনে কমিশন গণশুনাণির আয়োজন করে থাকে। বাজারের  তথ্য-উপাত্ত বিশ্লেষণ করে কমিশনের ‘মনিটরিং সেল’ বাণিজ্য মন্ত্রণালয়ে প্রতিবেদন প্রেরণ করে। ট্যারিফ কমিশনের "মনিটরিং সেল" বাণিজ্য মন্ত্রণালয়ের ফোকাল পয়েন্ট হিসেবে দায়িত্ব পালন করে। এ পদ্ধতির সাথে  চিনি ও ভোজ্যতেল প্রাথমিকভাবে অন্তর্ভুক্ত করা হয়।  ১৫ জুলাই ২০১২ তারিখে বাণিজ্য মন্ত্রণালয়ের নির্দেশনায় পিঁয়াজ, রসুন, মশুর ডাল, ছোলা, সব ধরনের মশলা এবং খাবার লবণ কে অত্যাবশ্যকীয় পণ্য হিসেবে ঘোষণা করে। এসব  পণ্যেরও আন্তর্জাতিক ও স্থানীয় মূল্য পর্যালোচনা করে মতামত প্রণয়ন করে।  তথ্যসূত্র  বহিঃংসযোগ  বাংলাদেশ ট্যারিফ কমিশন  বিষয়শ্রেণী:বাংলাদেশের সরকারি কমিশন বিষয়শ্রেণী:বাংলাদেশের সরকারি সংস্থা বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাণিজ্য মন্ত্রণালয় (বাংলাদেশ) বিষয়শ্রেণী:১৯৭৩-এ প্রতিষ্ঠিত সরকারি সংস্থা বিষয়শ্রেণী:বাংলাদেশের বৈদেশিক বাণিজ্য
জনাব আলী উকিল বাংলাদেশের রংপুর জেলার রাজনীতিবিদ, মুক্তিযোদ্ধা, আইনজীবী ও রংপুর-৩ আসনের সাবেক সংসদ সদস্য।   প্রাথমিক জীবন  জনাব আলী উকিল রংপুর জেলায় জন্মগ্রহণ করেন।   রাজনৈতিক জীবন  জনাব আলী উকিল মুক্তিযোদ্ধা ও আইনজীবী ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে রংপুর-৩ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:রংপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:রংপুর জেলার আইনজীবী বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
লুইস আলবার্তো "লুচো" আরসে ক্যাটাকোরা (জন্ম ২৭ সেপ্টেম্বর ১৯৬৩) একজন বলিভিয়ার রাজনীতিবিদ যিনি ২০০৬ থেকে ২০১৭ পর্যন্ত এবং রাষ্ট্রপতি ইভো মোরালেসের অধীনে ২০১৯ সালে অর্থনীতি ও জন-অর্থ মন্ত্রীর দায়িত্ব পালন করেছিলেন। ২০২০ সালের বলিভিয়ার সাধারণ নির্বাচনে বিজয়ী হওয়ার পরে তিনি বলিভিয়ার রাষ্ট্রপতি নির্বাচিত হয়ে ২০২০ সালের ৮ নভেম্বর দায়িত্ব গ্রহণ করেন। তিনি রাজনৈতিক দলের আন্দোলন সমাজতন্ত্রের সদস্য।   জীবনের প্রথমার্ধ  লুইস আরসের জন্ম ১৯৬৩ সালের ২৮ সেপ্টেম্বরে লা পাজে। তিনি কার্লোস আর্স গনজালেস এবং ওলগা ক্যাটাকোরার সন্তান। তারা উভয়ই শিক্ষক ছিলেন। আর্সে মধ্যবিত্ত পরিবারে বেড়ে ওঠেন। ১৯৬৮ সালে তিনি তার স্কুল পড়াশোনা শুরু করেন এবং ১৯৮০ সালে লা পাজের হাই স্কুল থেকে স্নাতক ডিগ্রি অর্জন করেছিলেন। তিনি লা পাজের ব্যাংক শিক্ষা ইনস্টিটিউটে পড়াশোনা করেছিলেন, প্রাথমিকভাবে ১৯৮৪ সালে হিসাবরক্ষক হিসাবে স্নাতক হন। ১৯৯১ সালে তিনি সান আন্দ্রে উচ্চ বিশ্ববিদ্যালয় অর্থনীতিতে স্নাতক ডিগ্রী লাভ করেন। এরপর তিনি বিদেশে পড়াশোনা করতে ওয়ারউইক বিশ্ববিদ্যালয়ের এ কভেন্ট্রি, যুক্তরাজ্যে যান, যেখানে তিনি  ১৯৯৭ সালে অর্থনীতিতে স্নাতক ও স্নাতকোত্তর। তিনি ইউনিভার্সিডেড ডি লস অ্যান্ডিসের এবং বলিভিয়ায় বেসরকারী ইউনিভার্সিডেড ফ্রাঞ্জ তমায়োর (ইউএনআইএফআরএনএনজি) সম্মানসূচক ডক্টরেট ডিগ্রিধারী। তথ্যসূত্র  বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বলিভীয় রাজনীতিবিদ বিষয়শ্রেণী:বলিভীয় অর্থনীতিবিদ বিষয়শ্রেণী:বলিভীয় শিক্ষাবিদ বিষয়শ্রেণী:বলিভিয়ার রাষ্ট্রপতি বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী বিষয়শ্রেণী:বলিভীয় ব্যাংকার বিষয়শ্রেণী:বলিভিয়ার অর্থমন্ত্রী
সেমিহ কিলিচসোয় (; জন্ম: ১৫ আগস্ট ২০০৫) হলেন একজন তুর্কি পেশাদার ফুটবল খেলোয়াড়। তিনি বর্তমানে তুর্কি ক্লাব বেশিকতাশ এবং তুরস্ক জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, কিলিচসোয় তুরস্ক অনূর্ধ্ব-১৪ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় এক বছর যাবত তুরস্কের বয়সভিত্তিক দলের হয়ে খেলার পর, তিনি ২০২৪ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন সেমিহ কিলিচসোয় ২০০৫ সালের ১৫ই আগস্ট তারিখে তুরস্কের গাজিওসমানপাশায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কিলিচসোয় তুরস্ক অনূর্ধ্ব-১৭, তুরস্ক অনূর্ধ্ব-১৯ এবং তুরস্ক অনূর্ধ্ব-২১ দলের হয়ে খেলার মাধ্যমে তুরস্কের প্রতিনিধিত্ব করেছেন। ২০১৯ সালের ২৬শে মে তারিখে তিনি  তুরস্ক অনূর্ধ্ব-১৪ দলের হয়ে আন্তর্জাতিক পর্যায়ে অভিষেক করেছেন। তুরস্কের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।  ২০২৪ সালের ৪ঠা জুন তারিখে, ১৮ বছর, ৯ মাস ও ২০ দিন বয়সে, ডান পায়ে ফুটবল খেলায় পারদর্শী কিলিচসোয় ইতালির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে তুরস্কের হয়ে অভিষেক করেছেন। উক্ত ম্যাচের ৮২তম মিনিটে আক্রমণভাগের খেলোয়াড় বারিশ আলপের ইলমাজের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৪ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি ইতালি ০–০ গোলের ব্যবধানে জয়লাভ করেছিল। তুরস্কের হয়ে অভিষেকের বছরে কিলিচসোয় সর্বমোট ২ ম্যাচে অংশগ্রহণ করেছেন।   পরিসংখ্যান আন্তর্জাতিক   দল  সাল  ম্যাচ  গোল তুরস্ক  ২০২৪  ২  ০ সর্বমোট  ২  ০  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:বেশিকতাশ জিমনাস্টিক ক্লাবের ফুটবলার বিষয়শ্রেণী:তুরস্কের আন্তর্জাতিক যুব ফুটবলার বিষয়শ্রেণী:তুরস্কের অনূর্ধ্ব-১৭ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-১৯ আন্তর্জাতিক ফুটবলার বিষয়শ্রেণী:তুরস্কের অনূর্ধ্ব-২১ আন্তর্জাতিক ফুটবলার বিষয়শ্রেণী:তুরস্কের আন্তর্জাতিক ফুটবলার বিষয়শ্রেণী:তুর্কি পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সুপার লিগের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড়
ভুসাওয়াল () ভারতের মহারাষ্ট্র রাজ্যের জালগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০৯ মিটার (৬৮৫ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে ভুসাওয়াল শহরের জনসংখ্যা হল ১৭২,৩৬৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭২%। সারা ভারতের সাক্ষরতার হার ৫৯.৫%, তার চাইতে ভুসাওয়াল এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের নগর
ঘাগোয়া ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ৪১.৪১ কিমি২ (১৫.৯৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৫১৬ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ৩টি।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:গাইবান্ধা সদর উপজেলার ইউনিয়ন
সিরাজুল ইসলাম (১৯৪৪-২ জুন ১৯৯৭) বাংলাদেশের পঞ্চগড় জেলার রাজনীতিবিদ, আইনজীবী, মুক্তিযোদ্ধা যিনি দিনাজপুর-২ ও পঞ্চগড়-১ আসনের সংসদ সদস্য ছিলেন।   জন্ম ও প্রাথমিক জীবন  সিরাজুল ইসলাম ১৯৪৪ সালে বর্তমান পঞ্চগড় জেলার বোদা উপজেলার ময়দানদীঘি ইউনিয়নের মহাজন পাড়ায় জন্মগ্রহণ করেন। তার পিতার নাম ইমাজ উদ্দীন আহম্মেদ এবং মাতার নাম কবিজান নেছা। সাত বোন ও দুই ভাইয়ের মধ্যে তিনি ছিলেন পঞ্চম।   পারিবারিক জীবন  সিরাজুল ইসলামের একমাত্র ভাই নূরুল ইসলাম সুজন পঞ্চগড়-২ আসনের সংসদ সদস্য ও গণপ্রজাতন্ত্রী বাংলাদেশ সরকার এর রেলপথ মন্ত্রণালয়ের মন্ত্রী।   রাজনৈতিক জীবন  সিরাজুল দিনাজপুর জেলা ছাত্রলীগের প্রতিষ্ঠাতা সভাপতি ছিলেন। ১৯৫২ সালের ভাষা আন্দোলন ১৯৬২ সালের শিক্ষা আন্দোলন ১৯৬৬ সালের ছয় দফা এবং  ১৯৭১ এর মুক্তিযুদ্ধে তিনি গুরুত্বপূর্ণ ভূমিকা পালন করেন। রাজশাহী বিভাগীয় ছাত্রলীগের সাধারণ সম্পাদকের দায়িত্ব পালন করেন। কেন্দ্রীয় ছাত্রলীগের সহসম্পাদক এবং ডাকসুর সহসম্পাদ হিসেবে দায়িত্ব পালন করেন।  ১৯৭০ সালে প্রাদেশিক পরিষদের সদস্য নির্বাচিত হন। মুক্তিযুদ্ধ চলাকালে ৬নং সেক্টরের বেসামরিক উপদেষ্টা ছিলেন। তিনি কেন্দ্রীয় আওয়ামী লীগের ১ম আর্ন্তজাতিক সম্পাদক ছিলেন।  তিনি ১৯৭৩ সালের প্রথম ও ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে দিনাজপুর-২ আসন থেকে সংসদ সদস্য নির্বাচিত হয়েছিলেন।  ১৯৭৫ সালে বাকশালের ঠাকুরগাঁও জেলার সাধারণ সম্পাদক হিসেবে দায়িত্ব পালন করেন।  ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পঞ্চগড়-১ আসন হতে সংসদ সদস্য নির্বাচিত হন।  তিনি পঞ্চগড় জেলা আওয়ামীলীগের সভাপতি ছিলেন। তিনি তৃণমূল পর্যায়ের নেতাদের কাছে জনপ্রিয় ছিলেন।  সম্মাননা   তাঁর সম্মানে পঞ্চগড় রেলওয়ে স্টেশনের নামকরণ করা হয় বীর মুক্তিযোদ্ধা সিরাজুল ইসলাম রেলওয়ে স্টেশন।কালের কণ্ঠ, ২৪ মে ২০১৯  পঞ্চগড় জেলা স্টেডিয়ামের নামকরণ করা হয় বীর মুক্তিযোদ্ধা সিরাজুল ইসলাম স্টেডিয়াম।  মৃত্যু সিরাজুল ইসলাম ২ জুন ১৯৯৭ সালে ঢাকার শহীদ সোহরাওয়ার্দী মেডিকেল কলেজ হাসপাতালে ৫৩ বছর বয়সে মৃত্যু বরণ করেন।  তথ্যসূত্র  বিষয়শ্রেণী:১৯৪৪-এ জন্ম বিষয়শ্রেণী:১৯৯৭-এ মৃত্যু বিষয়শ্রেণী:পঞ্চগড় জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
thumb|ফ্রীম্যান ফ্রীম্যান-টমাস  লর্ড উইলিংডন (১৮৬৬-১৯৪১) ১৯৩১ থেকে ১৯৩৬ সাল পর্যন্ত ভারতের গভর্নর জেনারেল ও ভাইসরয় ছিলেন। তিনি ইটন এবং ক্যামব্রিজ-এ শিক্ষা লাভ করেন। ভাইসরয় হওয়ার আগে মারকুইস ফ্রিম্যান টমাস উইলিংডন বোম্বাই (১৯১৩-১৯১৯) ও মাদ্রাজের (১৯১৯-২৪) গভর্নর হিসেবে দায়িত্ব পালন করেন। দ্বিতীয় গোলটেবিল বৈঠকে অংশ নিতে কংগ্রেসকে সম্মত করা, দ্বিতীয় পর্যায়ের আইন অমান্য আন্দোলন নিষ্ক্রিয়করণ ও ১৯৩৫ সালের ভারত শাসন আইন সংক্রান্ত বিল প্রণয়নে সাহায্য করা ছিল ব্রিটিশ সরকারের প্রতি তাঁর বড় অবদান।  বিষয়শ্রেণী:ভারতের ভাইসরয় বিষয়শ্রেণী:১৮৬৬-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:বোম্বের গভর্নর বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ইংরেজ ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:সাসেক্সের ক্রিকেটার বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৯০৬-১৯১০ বিষয়শ্রেণী:বোডমিনের যুক্তরাজ্যের সংসদ সদস্য বিষয়শ্রেণী:ওয়েস্টমিনস্টার অ্যাবিতে সমাধিস্থ বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
আকাশ (আইএএসটি: Ākāśa) একটি মাঝারি পরিসরের মোবাইল ভূমি পৃষ্ঠ থেকে বায়ুতে নিক্ষেপণ যোগ্য ক্ষেপণাস্ত্র প্রতিরক্ষা ব্যবস্থা, যা প্রতিরক্ষা গবেষণা ও উন্নয়ন সংস্থা (ডিআরডিও) দ্বারা নির্মিত এবং ক্ষেপণাস্ত্র ব্যবস্থার জন্য ভারত ডায়নামিক্স লিমিটেড (বিডিএল) এবং ভারতে অন্যান্য রাডারগুলির জন্য, নিয়ন্ত্রণ কেন্দ্রগুলির জন্য ভারত ইলেকট্রনিক্স ( বিএল) দ্বারা উৎপাদিত। ক্ষেপণাস্ত্র ব্যবস্থাটি ৩০,০০০ মিটার দূরে ১৮,০০০ মিটার উচ্চতা পর্যন্ত বিমানকে লক্ষ্য করতে পারে।Asian tribune: Upgraded version of ‘Akash’ test fired; By Hemanta Kumar Rout এটি যুদ্ধবিমান, ক্রুজ ক্ষেপণাস্ত্র এবং বায়ু থেকে পৃষ্ঠতলে আঘাতকারী ক্ষেপণাস্ত্রের পাশাপাশি ব্যালিস্টিক ক্ষেপণাস্ত্রের মতো বায়ু বা আকাশ থেকে আক্রমণকে প্রতিরোধ করার ক্ষমতা রাখে। Nuclear-capable Akash missile test fired kash Surface-to-Air Missile System, India এটি ভারতীয় সেনাবাহিনী এবং ভারতীয় বিমানবাহিনীর সাথে পরিষেবাতে রয়েছে।  একটি আকাশের ব্যাটারিতে একটি একক রাজেন্দ্র ৩ডি প্যাসিভ ইলেক্ট্রনিক্যাল স্ক্যান অ্যারে রাডার এবং তিনটি ক্ষেপণাস্ত্রের সাথে চারটি লঞ্চার রয়েছে, সবগুলিই একে অপরের সাথে সংযুক্ত। প্রতিটি ব্যাটারি ৬৪ টি পর্যন্ত লক্ষ্য বস্তু শনাক্ত করতে পারে এবং এর মধ্যে ১২ টি পর্যন্ত আক্রমণ করতে পারে। ক্ষেপণাস্ত্রটির একটি ৬০ কেজির (১৩০ পাউন্ড) উচ্চ বিস্ফোরক এবং প্রাক-খণ্ডিত ওয়ারহেড রয়েছে প্রক্সিমিটি ফিউজ'সহ। আকাশ ব্যবস্থাটি পুরোপুরি স্থানান্তর যোগ্য এবং যানবাহনের চলন্ত কনভয় রক্ষায় সক্ষম। লঞ্চ প্ল্যাটফর্মটি চাকাযুক্ত এবং ট্র্যাক উভয় যানবাহনের সাথে সংহত করা হয়েছে। আকাশ সিস্টেমটি প্রাথমিকভাবে এয়ার ডিফেন্স এসএএম হিসাবে তৈরি করা হয়েছে, তবে এটি একটি ক্ষেপণাস্ত্র প্রতিরক্ষা ভূমিকাতেও পরীক্ষা করা হয়েছে। ব্যবস্থাটি ২,০০০ বর্গ কিলোমিটার এলাকার মধ্যে বিমান প্রতিরক্ষা ক্ষেপণাস্ত্রের কভারেজ সরবরাহ করে। রাডার ব্যবস্থা'সহ (ডাব্লুএলআর এবং নজরদারি) আকাশ ক্ষেপণাস্ত্র ক্রয়ের জন্য ভারতীয় সামরিক বাহিনীর আবেদনের সম্মিলিত মোট মূল্য ২৩,৩০০ কোটি (মার্কিন ডলার ৪ বিলিয়ন)।   অবস্থা   ভারতীয় সেনা  থাম্ব|২০১৭ সালের প্রজাতন্ত্র দিবসের প্যারেড চলাকালীন আকাশ ক্ষেপণাস্ত্র  ২০১০ সালের জুনে, প্রতিরক্ষা অধিগ্রহণ কাউন্সিল (ডিএসি) একটি আকাশ ক্ষেপণাস্ত্র ব্যবস্থা ক্রয়ের আদেশ দেয়, যার মূল্য ১২,৫০০ কোটি (২.৮ বিলিয়ন ডলার) টাকা। ভারত ডায়নামিক্সকে (বিডিএল) আকাশ আর্মি সংস্করণের ব্যবস্থা সংযোগকারক এবং নোডাল প্রযোজনা সংস্থা হিসাবে নিযুক্ত করার কথা বলা হয়। সেনাবাহিনী ক্ষেপণাস্ত্রের দুটি রেজিমেন্ট যুক্ত করার পরিকল্পনা করে।   বিস্তৃতি  ভারতীয় বিমানবাহিনী আকাশকে গওয়ালিয়ের (মহারাজপুর এএফএস), জলপাইগুড়ি (হাসিমারা এএফএস), তেজপুর, জোড়হাট এবং পুনের (লোহেগাঁও এএফএস) ঘাঁটিতে স্থাপন করেছে।  ভারতীয় সেনাবাহিনী ২০১৫ সালের জুন থেকে জুলাই মাসের মধ্যে একটি আকাশ রেজিমেন্ট মোতায়েন করেছে, দ্বিতীয়টি ২০১৬ সালের শেষদিকে প্রস্তুত হবে।   ব্যবহারকারী    ভারতীয় বিমানবাহিনী — আটটি স্কোয়াডন পরিষেবাতে, আরও সাতটি ক্রয়ের জন্য আবেদন করা হয়েছে। প্রতিটি স্কোয়াড্রনে ১২৫ টি ক্ষেপণাস্ত্র রয়েছে।  ভারতীয় সেনাবাহিনী — ২০১৫ সালে হস্তান্তর শুরু হওয়ার সাথে সাথে দুটি রেজিমেন্ট ক্রয়ের জন্য আবেদন করা হয়েছে। আরও দুটি ক্রয়ের জন্য আবেদন করার পরিকল্পনা করা হয়েছে। প্রতিটি রেজিমেন্টে ২৪০-২৮৮ টি লঞ্চার এবং ৬২৫-৭৫০ টি ক্ষেপণাস্ত্র রয়েছে।   তথ্যসূত্র   বিষয়শ্রেণী:ভারতের ভূমি থেকে আকাশে নিক্ষেপযোগ্য ক্ষেপণাস্ত্র বিষয়শ্রেণী:প্রতিরক্ষা গবেষণা ও উন্নয়ন সংস্থা
দান বিষয়ে নিবন্ধ পড়া যেতে পারে  দান, দেওয়া একটি উপহার, সাধারণত একটি কারণ বা/এবং দাতব্য উদ্দেশ্যে দান বাক্স, দান সংগ্রহ করতে ব্যবহৃত একটি বক্স গাড়ি দান, দাতব্য প্রতিষ্ঠান ব্যা ব্যাক্তিকে গাড়ি দান কিংবা উপহার দেয়া   চিকিৎসা সংক্রান্ত দান   রক্ত দান, যখন একজন ব্যক্তি স্বার্থহীনভাবে অন্য ব্যক্তিকে রক্ত দেয় অঙ্গ দান, প্রতিস্থাপন উদ্দেশ্যে মানব শরীরের টিস্যু অপসারণ দেহ দান, চিকিৎসা গবেষণা এবং শিক্ষা জন্য মৃত্যুর পর পুরো শরীর দান   আরো দেখুন   দানশীল, একটি উপাধী
রবার্ট মন্টগামারি (, ; জন্ম: হেনরি মন্টগামারি জুনিয়র, ২১ মে ১৯০৪ - ২৭ সেপ্টেম্বর ১৯৮১) একজন মার্কিন অভিনেতা, পরিচালক ও প্রযোজক ছিলেন।Variety obituary, September 30, 1981. তিনি মঞ্চে তার অভিনয় জীবন শুরু করেন এবং সেখান থেকে মেট্রো-গোল্ডউইন-মেয়ার তাকে চুক্তিবদ্ধ করে। শুরুতে তিনি হাস্যরসাত্মক চরিত্রে অভিনয় করতেন, কিন্তু অচিরেই তিনি প্রমাণ করেন যে তিনি নাট্যধর্মী চরিত্রে অভিনয়েও সক্ষম। তিনি বিভিন্ন ধরনের চরিত্রে অভিনয় করেছেন, তন্মধ্যে রয়েছে দ্য বিগ হাউজ (১৯৩০)-এ দুর্বল-চিত্তের কয়েদি, নাইট মাস্ট ফল (১৯৩৭)-এ আইরিশ হাতের কাজে পটু ব্যক্তি এবং হিয়ার কামস মিস্টার জর্ডান (১৯৪১)-এ ভুলক্রমে স্বর্গে পাঠানো মুষ্টিযোদ্ধা। শেষোক্ত দুটি চলচ্চিত্রে অভিনয়ের জন্য তিনি দুইবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।  দ্বিতীয় বিশ্বযুদ্ধের সময় তিনি ডানকার্ক থেকে সেনা প্রত্যাহার পর্যন্ত ফ্রান্সে অ্যাম্বুলেন্স চালাতেন। ১৯৪১ সালের ৮ই ডিসেম্বর মার্কিন যুক্তরাষ্ট্র যুদ্ধে প্রবেশের পর তিনি নৌবাহিনীতে তালিকাভুক্ত হন এবং নরমান্ডি আক্রমণে উপস্থিত ছিলেন। যুদ্ধের পর তিনি হলিউডে ফিরে যান এবং চলচ্চিত্র ও টেলিভিশনে অভিনয় করেন। তিনি ১৯৩৫ থেকে ১৯৩৮ এবং ১৯৪৬-১৯৪৭ সালে দুই মেয়াদে স্ক্রিন অ্যাক্টরস গিল্ডের সভাপতি ছিলেন। অভিনেত্রী এলিজাবেথ মন্টগামারি তার কন্যা।  প্রারম্ভিক জীবন হেনরি মন্টগামারি জুনিয়র ১৯০৪ সালের ২১শে মে নিউ ইয়র্কের ফিশকিল ল্যান্ডিংয়ে জন্মগ্রহণ করেন। তার পিতা হেনরি মন্টগামারি সিনিয়র ও মাতা ম্যারি উইড মন্টগামারি (প্রদত্ত নাম: বার্নি)।  পুরস্কার ও মনোনয়ন একাডেমি পুরস্কার  মনোনীত: শ্রেষ্ঠ অভিনেতা - নাইট মাস্ট ফল (১৯৩৭)  মনোনীত: শ্রেষ্ঠ অভিনেতা - হিয়ার কামস মিস্টার জর্ডান (১৯৪১)  তথ্যসূত্র  বহিঃসংযোগ   আর্ল অব হলিউড      রবার্ট মন্টগামারির চিত্র  বিষয়শ্রেণী:১৯০৪-এ জন্ম বিষয়শ্রেণী:১৯৮১-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:ক্যালিফোর্নিয়ার রিপাবলিকান বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:নিউ ইয়র্কে ক্যান্সারে মৃত্যু বিষয়শ্রেণী:নিউ ইয়র্কের অভিনেতা বিষয়শ্রেণী:নিউ ইয়র্কের রিপাবলিকান বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন যুক্তরাষ্ট্রের নৌ কর্মকর্তা বিষয়শ্রেণী:স্ক্রিন অ্যাক্টরস গিল্ডের সভাপতি বিষয়শ্রেণী:টনি পুরস্কার বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:স্কটিশ বংশোদ্ভূত মার্কিন ব্যক্তি বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি বিষয়শ্রেণী:নিউ ইয়র্কের (অঙ্গরাজ্য) রিপাবলিকান
থাম্ব|ওয়েই ইয়াং ওয়েই ইয়াং (; জন্ম ১৯৬৩) একজন চীনা-আমেরিকান গঠনমূলক জীববিজ্ঞানী। তিনি ন্যাশনাল ইনস্টিটিউট অফ হেলথের একজন বিশিষ্ট অন্বেষী এবং ২০১৩ সালে তিনি ইউএস ন্যাশনাল একাডেমি অফ সায়েন্সের সদস্য নির্বাচিত হন।   প্রাথমিক জীবন এবং শিক্ষা  ইয়াং ১৯৬৩ সালে চীনের সাংহাইতে জন্মগ্রহণ করেন তিনি ১৯৮০ সালে ফুদান বিশ্ববিদ্যালয়ে প্রবেশ করেন, এবং সেখানে তাঁর বিএ ডিগ্রি অর্জন করেন। ১৯৮৩ সালে তিনি মার্কিন যুক্তরাষ্ট্রের স্টনি ব্রুক বিশ্ববিদ্যালয়ে স্থানান্তরিত হন। তিনি কলাম্বিয়া বিশ্ববিদ্যালয় থেকে বায়োকেমিস্ট্রি এবং মলিকুলার বায়োফিজিক্সে তাঁর এমএ (১৯৮৫) এবং পিএইচডি (১৯৯১) অর্জন করেছেন।   কর্মজীবন এবং গবেষণা  ১৯৯৫ সাল থেকে তিনি ন্যাশনাল ইনস্টিটিউট অফ হেলথের আণবিক জীববিজ্ঞানের ল্যাবরেটরিতে একজন বরিষ্ঠ বিজ্ঞানী ছিলেন। তাঁর গবেষণা প্রধানত ডিএনএ অসমজুটি মেরামত, ট্রান্সলেসন সংশ্লেষণ, এবং ভি(ডি)জে পুনসংমিশ্রণের উপর দৃষ্টি নিবদ্ধ করে।{{cite web}}: CS1 maint: url-status (link) তাঁর গবেষণাগারে আবিষ্কৃত হয়েছে যে ডিএনএ সংশ্লেষণ ও আরএনএ অবক্ষয় প্রতিক্রিয়া ক্যাটেশন চলাচল দ্বারা চালিত হয় এবং ক্ষণস্থায়ীভাবে আবদ্ধ করতে Mg²⁺ এবং K⁺ আয়ন প্রয়োজন যেগুলি স্তর- বা পণ্য-উৎসেচক কমপ্লেক্সের স্থির কাঠামোতে থাকে না।   পুরস্কার ও সম্মাননা  ২০১১ সালে, প্রোটিন সোসাইটি ইয়াংকে ডরোথি ক্রোফুট হজকিন পুরস্কার দিয়ে সম্মানিত করেছিল। তিনি ২০১৩{{cite web}}: CS1 maint: url-status (link) সালে ন্যাশনাল একাডেমি অফ সায়েন্সেসের সদস্য এবং ২০১৫ সালে আমেরিকান একাডেমি অফ আর্টস অ্যান্ড সায়েন্সের একজন ফেলো নির্বাচিত হন তিনি মার্কিন নাগরিক হিসেবে রাষ্ট্রের নাগরিক অধিকার পেয়েছেন।   তথ্যসূত্র   বিষয়শ্রেণী:২১শ শতাব্দীর মার্কিন নারী বিজ্ঞানী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:চীনা বংশোদ্ভূত মার্কিন ব্যক্তি বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
অ্যাপ্লিকেশন প্রোগ্রামিং ইন্টারফেস বা এপিআই হচ্ছে এক গুচ্ছ ফাংশনের সমষ্টি। এটি একটি ইন্টারফেস যা কোন কম্পিউটার, লাইব্রেরি অথবা অ্যাপলিকেশন অন্য অ্যাপ্লিকেশনকে বিভিন্ন সার্ভিস দেয়ার লক্ষ্যে বা ডাটা বিনিময়ের জন্য প্রদান করে থাকে। সাধারণত সফটওয়্যার প্রস্তুতকারক কোম্পানি এটি তৈরি করে। অন্য কোনো প্রোগ্রাম ঐ সফটওয়্যারকে নিজেদের সাথে একীভূত করতে চাইলে এপিআই এর মাধ্যমে সফটওয়্যারের সাথে যোগাযোগ রক্ষা করে।   বর্ণনা  থাম্ব|১৯৭৮ সালের চিত্রটি কেবলমাত্র অ্যাপ্লিকেশন প্রোগ্রামের বাইরে, সাধারণ প্রোগ্রামিং ইন্টারফেসে পরিণত হওয়ার জন্য API এর ধারণার বিস্তারের প্রস্তাব দিচ্ছে কোন অ্যাপ্লিকেশনের এ.পি.আই. -এর প্রধান কাজ হল কীভাবে একটি কম্পিউটার অ্যাপ্লিকেশন বা একজন সফটওয়্যার ডেভেলপারের কাছে ঐ অ্যাপ্লিকেশনের বিভিন্ন ফাংশনের এক্সেস পদ্ধতিকে বর্ণনা করা। এর জন্য ঐ অ্যাপ্লিকেশনের ফাংশনের উৎস কোডে প্রবেশ করার বা উৎস কোডের পূর্ণ ব্যাখ্যা জানার প্রয়োজন পড়ে না। এ.পি.আই. একটি এবস্ট্রাক্ট ধারণা, যেহেতু এটি একটি ইন্টারফেস।   ব্যবহার  থাম্ব|যদিও যারা API শব্দটি প্রবর্তন করেছিল তারা একটি Univac 1108 এ সফটওয়্যার বাস্তবায়ন করছিল, তাদের API- এর লক্ষ্য ছিল হার্ডওয়্যার স্বাধীন প্রোগ্রাম সম্ভব করা। কম্পিউটার প্রোগ্রামাররা প্রায় অপারেটিং সিস্টেমের এ.পি.আইকে মেমরি বণ্টন এবং ফাইল প্রবেশে ব্যবহার করেন। বিভিন্ন সিস্টেম ও অ্যাপ্লিকেশন এ.পি.আই-এর সুবিধা দেয়। এদের মধ্যে গ্রাফিক্স সিস্টেম, ডাটাবেজ, নেটওর্য়াক, ওয়েব সার্ভিস এমনকি কম্পিউটার গেমও রয়েছে।  অনেক ক্ষেত্রেই এ.পি.আই. সফটওয়্যার ডেভেলপমেন্ট কিটের সংক্ষেপে এস.ডি.কে-এর, অংশ হিসাবে থাকে। কিন্তু একটি সফটওয়্যার ডেভেলপমেন্ট একটি কিট এ. পি. আই ছাড়াও অন্যান্য টুল, এমনকি হার্ডওয়্যারও থাকে। তাই এস.ডি.কে এবং এ.পি.আই.কে আক্ষরিক অর্থে পরস্পর বিনিময় যোগ্য নয়।  এ.পি.আই-এর জন্য বিভিন্ন ডিজাইন মডেল আছে। মূলত ফাংশন, প্রসিডিউর, ভেরিয়েবল এবং ডাটা স্ট্রাকচার নিয়ে গঠিত একটি সেটের দ্রুত কাজ সম্পাদনের অভিপ্রায়ে ইন্টারফেসের ব্যবহার। এ.পি.আই কীভাবে বিভিন্ন ফাংশনকে কাজ করায় তা প্রোগ্রামারের জানার প্রয়োজন হয় না। এতে এ.পি.আই.-এর কোডকে না ভেঙ্গেও বিভিন্ন ফাংশনের উন্নতি সাধন করা সম্ভব।   উদাহরণ    পিসি বা ওস কল ইন্টারফেস  সিঙ্গেল উনিক্স স্পেসিফিকেশন  মাইক্রোসফট ইউন ৩২ এ. পি. আই  জাভা প্লাটফোর্ম , এন্টারপ্রাইজ এডিশন এ. পি. আই  মাইক্রোসফট উইন্ডোজ ডাইরেক্ট এক্স  গুগল ম্যাপ এ. পি. আই  ওয়ার্ল্ড অফ ওয়ারক্রাফ্ট এ. পি. আই   আরো দেখুন    ইন্টারফেস   তথ্যসূত্র    বহিঃসংযোগ   এপিআই কী?  ভাল এপিআই কীভাবে ডিজাইন করতে হয় এবং এর বিষয় কী  এপিআই কীভাবে লিখতে হয়  এপিআই এর স্থাপত্য   বিষয়শ্রেণী:কম্পিউটার সফটওয়্যার বিষয়শ্রেণী:কারিগরি যোগাযোগ
-- এভাবে যোগ করুন: -- 	  ["প্রবেশদ্বারের নাম"]   = {"উপনাম ১", "উপনাম ২", "উপনাম ৩", "ইত্যাদি"}, -- যদি প্রয়োজন হয়, তাহলে যোগ করুন।  return { 	["আনিমে এবং মাঙ্গা"]             = {"অ্যানিমে এবং মাঙ্গা"}, 	["কুরআন"]             = {"কুর'আন"}, 	["অলিম্পিক"]           = {"অলিম্পিকস"}, 	["পর্নোগ্রাফি"]           = {"পর্ণোগ্রাফি"}, 	["সাম্যবাদ"]            = {"কমিউনিজম"}, 	["আল্লাহ"]              = {"আল্লাহ্‌"}, 	["দূর্যোগ"]              = {"দুর্যোগ"}, 	["হিন্দুধর্ম"]             = {"হিন্দু ধর্ম"}, 	["সুফিবাদ"]            = {"সূফিবাদ", "সুফীবাদ", "সূফীবাদ"}, }
মোসাম্মাত সিরাত জাহান স্বপ্না (জন্ম: ১০ এপ্রিল ২০০১) একজন বাংলাদেশের মহিলা ফুটবল খেলোয়াড়, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে ফরোয়ার্ড হিসাবে খেলেন। পূর্বে, তিনি রংপুরের পলচারা সরকারি উচ্চ বিদ্যালয় দলেও খেলেছেন।  ২০১৬ সাফ মহিলা চ্যাম্পিয়নশিপের ফাইনালে তিনি বাংলাদেশ দলের পক্ষে তিনি ৪০ মিনিটের সময় একটি গোল করেন।   প্রাথমিক জীবন  সিরাত জাহান স্বপ্নার জন্ম ২০০১ সালের ১০ এপ্রিল তারিখে রংপুরে।   সম্মাননা   ক্লাব   বসুন্ধরা কিংস মহিলা  বাংলাদেশ মহিলা ফুটবল লীগ বিজয়ী (১): ২০২০   আন্তর্জাতিক  সাফ মহিলা চ্যাম্পিয়নশিপ রানার-আপ : ২০১৬ দক্ষিণ এশীয় গেমস ব্রোঞ্জ : ২০১৬ সাফ অনূর্ধ্ব-১৮ মহিলা চ্যাম্পিয়নশিপ বিজয়ী (১): ২০১৮ বঙ্গমাতা অনূর্ধ্ব-১৯ নারী আন্তর্জাতিক গোল্ডকাপ বিজয়ী  ট্রফি ভাগাভাগি (১): ২০১৯   আরও দেখুন   বাংলাদেশ অনূর্ধ্ব-১৭ জাতীয় নারী ফুটবল দল।   তথ্যসূত্র    বহিঃসংযোগ   বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ফুটবলার বিষয়শ্রেণী:বাংলাদেশের আন্তর্জাতিক নারী ফুটবলার বিষয়শ্রেণী:বসুন্ধরা কিংস নারী দলের ফুটবলার বিষয়শ্রেণী:রংপুর জেলার ব্যক্তি বিষয়শ্রেণী:নারী ফুটসাল খেলোয়াড় বিষয়শ্রেণী:বসুন্ধরা কিংসের ফুটবলার বিষয়শ্রেণী:নারী ফুটবল ফরোয়ার্ড বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
জনযুদ্ধ ছিল ভারতের কমিউনিস্ট পার্টির বেঙ্গল কমিটির একটি অঙ্গ। কাগজটির প্রথম সংখ্যা ১ মে, ১৯৪২ সালে প্রকাশিত হয়েছিল। Basu, Pradip. Towards Naxalbari (1953-1967) – An Account of Inner-Party Ideological Struggle. Calcutta: Progressive Publishers, 2000. p. 20.   তথ্যসূত্র   বিষয়শ্রেণী:ভারতের কমিউনিস্ট পার্টি বিষয়শ্রেণী:১৯৪২-এ ভারতে প্রতিষ্ঠিত বিষয়শ্রেণী:ভারতের সাম্যবাদী সাময়িকী বিষয়শ্রেণী:ভারতের সংবাদপত্র বিষয়শ্রেণী:সাম্যবাদী সংবাদপত্র বিষয়শ্রেণী:১৯৪২-এ প্রতিষ্ঠিত সংবাদপত্র